ਰੁਖ਼ਸਾਰ ਢਿੱਲੋਂ

ਰੁਖ਼ਸਾਰ ਢਿੱਲੋਂ ਇੱਕ ਭਾਰਤੀ ਫ਼ਿਲਮ ਅਭਿਨੇਤਰੀ ਹੈ ਜਿਸਨੇ ਦੱਖਣੀ ਉਦਯੋਗ ਵਿੱਚ ਆਪਣੇ ਕਰੀਅਰ ਦੀ ਸ਼ੁਰੂਆਤ ਕੀਤੀ। ਹੁਣ ਉਹ ਬਾਲੀਵੁੱਡ ਵਿੱਚ  ਆਰਐਸਵੀਪੀ ਡਾਂਸ ਫ੍ਰੈਂਚਾਇਜ਼ੀ ਫ਼ਿਲਮ ਭੰਗੜਾ ਪਾ ਲੇ  ਨਾਲ ਆਪਣੀ ਸ਼ੁਰੂਆਤ ਕਰਨ ਜਾ ਰਹੀ ਹੈ, ਜਿਸ ਵਿੱਚ ਉਸ ਦਾ ਬਰਕਸ ਸੰਨੀ ਕੌਸ਼ਲ ਹੈ।  

 ਨਿੱਜੀ ਜ਼ਿੰਦਗੀ 
ਰੁਖ਼ਸਾਰ ਇੱਕ ਭਾਰਤੀ-ਪੰਜਾਬਣ ਲੜਕੀ ਹੈ, ਜਿਸ ਦਾ ਜਨਮ ਲੰਡਨ ਦੇ ਈਲਿੰਗ ਵਿੱਚ 12 ਅਕਤੂਬਰ 1993 ਵਿੱਚ ਹੋਇਆ ਸੀ। ਉਹ ਗੋਆ ਚਲੀ ਗਈ ਅਤੇ ਉਥੇ ਮਨੋਵਿਕਾਸ ਇੰਗਲਿਸ਼ ਮੀਡੀਅਮ ਹਾਈ ਸਕੂਲ ਤੋਂ ਆਪਣੀ ਸਕੂਲ ਦੀ ਪੜ੍ਹਾਈ ਸ਼ੁਰੂ ਕੀਤੀ। ਗੋਆ ਵਿੱਚ ਆਪਣੀ ਅੱਠਵੀਂ ਜਮਾਤ ਤੱਕ ਦੀ ਪੜ੍ਹਾਈ ਪੂਰੀ ਕਰਨ ਤੋਂ ਬਾਅਦ, ਉਸਨੇ ਬਾਲਡਵਿਨ ਗਰਲਜ਼ ਹਾਈ ਸਕੂਲ ਤੋਂ ਹਾਈ ਸਕੂਲ ਦੀ ਪੜ੍ਹਾਈ ਕੀਤੀ ਅਤੇ ਫਿਰ ਬੰਗਲੌਰ ਯੂਨੀਵਰਸਿਟੀ ਤੋਂ ਫੈਸ਼ਨ ਡਿਜ਼ਾਈਨਿੰਗ ਦੀ ਡਿਗਰੀ ਲਈ ਅਗਲੀ ਪੜ੍ਹਾਈ ਲਈ ਬੰਗਲੌਰ ਚਲੀ ਗਈ। ਉਸਦੀ ਮੌਜੂਦਾ ਰਿਹਾਇਸ਼ ਬੰਗਲੌਰ ਵਿੱਚ ਹੈ।  

 ਕੈਰੀਅਰ 
ਲੇਖਕ ਤੋਂ ਨਿਰਦੇਸ਼ਕ ਬਣੇ ਐਸ ਐਸ ਕਾਂਚੀ ਦੇ ਸ਼ੋਅ ਟਾਈਮ ਵਿੱਚ ਰੁਖ਼ਸਾਰ ਢਿੱਲੋਂ ਨੇ ਮੁੱਖ ਭੂਮਿਕਾ ਨਿਭਾਈ ਸੀ, ਅਤੇ ਉਸ ਨੇ ਤੇਲਗੂ ਸਿਨੇਮਾ ਵਿੱਚ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਕਰਨ ਲਈ ਇਸ ਫ਼ਿਲਮ ਉੱਤੇ ਉੱਚੀਆਂ ਉਮੀਦਾਂ ਲਾਈਆਂ ਸਨ। ਉਸ ਨੇ ਐਮ ਐਮ ਕੇਰਵਾਨੀ ਅਤੇ ਐਸ ਐਸ ਰਾਜਮੌਲੀ ਦਾ ਫ਼ਿਲਮ ਕਰਦੇ ਸਮੇਂ ਸਮਰਥਨ ਅਤੇ ਹੌਸਲੇ ਲਈ ਧੰਨਵਾਦ ਵੀ ਕੀਤਾ। ਪਰ ਇਹ ਫ਼ਿਲਮ ਨੇ ਕਦੇ ਪਰਦੇ ਤੇ ਨਾ ਆਈ। ਫਿਰ ਉਸ ਦੀ ਦੂਜੀ ਫ਼ਿਲਮ ਅਕਾਤਾਈ ਬਾਕਸ ਆਫਿਸ 'ਤੇ ਫਲਾਪ ਰਹੀ। 

ਸਾਲ 2016 ਦੀ ਸ਼ੁਰੂਆਤ ਵਿੱਚ, ਉਸਨੇ ਪ੍ਰਸਿੱਧ ਅਦਾਕਾਰ ਅਤੇ ਗਾਇਕ, ਡਾ: ਰਾਜਕੁਮਾਰ ਦੇ ਪੋਤੇ ਵਿਨੈ ਰਾਜਕੁਮਾਰ ਦੇ ਬਰਕਸ ਰਨ ਐਂਟਨੀ ਤੇ ਦਸਤਖ਼ਤ ਕੀਤੇ। ਇਹ ਫ਼ਿਲਮ ਇਕ ਰੋਮਾਂਟਿਕ-ਥ੍ਰਿਲਰ ਸੀ ਜਿਸ ਦਾ ਨਿਰਦੇਸ਼ਨ ਆਪਣੀ ਡਾਇਰੈਕਟਰ ਵਜੋਂ ਪਹਿਲੀ ਫ਼ਿਲਮ ਕਰ ਰਹੇ ਰਘੂ ਸ਼ਾਸਤਰੀ ਨੇ ਕੀਤਾ ਸੀ। ਫ਼ਿਲਮ ਬੜੀ ਵਧੀਆ ਚੱਲੀ ਅਤੇ ਉਸ ਨੂੰ ਆਤਮਘਾਤੀ ਹਮਲਾਵਰ ਦੀ ਭੂਮਿਕਾ ਨਿਭਾਉਂਦਿਆਂ, ਅਦਾਕਾਰੀ ਦੇ ਹੁਨਰ ਲਈ ਮਾਨਤਾ ਮਿਲ ਗਈ। ਟਾਈਮਜ਼ ਆਫ ਇੰਡੀਆ ਨੇ ਫ਼ਿਲਮ ਦੀ ਸਮੀਖਿਆ ਕੀਤੀ ਅਤੇ ਉਸ ਦਾ ਵਿਸ਼ੇਸ਼ ਤੌਰ 'ਤੇ ਜ਼ਿਕਰ ਕੀਤਾ। ਅਖਬਾਰ ਨੇ ਕਿਹਾ, “ਰੁਖ਼ਸਾਰ ਆਪਣੀ ਭੂਮਿਕਾ ਵਿੱਚ ਉੱਤਮ ਰਹੀ।”। 

ਅਪ੍ਰੈਲ 2018 ਵਿੱਚ, ਉਸ ਦੀ ਫ਼ਿਲਮ " ਕ੍ਰਿਸ਼ਨਰਜੁਨ ਯੁਧਮ " ਨਾਨੀ (ਅਦਾਕਾਰ) ਦੇ ਬਰਕਸ ਸਿਨੇਮਾਘਰਾਂ ਵਿੱਚ ਹਿੱਟ ਹੋਈ। “ਦਿ ਟਾਈਮਜ਼ ਆਫ਼ ਇੰਡੀਆ” ਨੇ ਕਿਹਾ, “ਰੁਖ਼ਸਾਰ ਢਿੱਲੋਂ ਵੀ ਆਪਣੀ ਭੂਮਿਕਾ ਵਿਚ ਬੜੀ ਜਚਦੀ ਲੱਗ ਰਹੀ ਹੈ”। "ਪਹਿਲੀ ਪੋਸਟ" ਨੇ ਉਸ ਦੀ ਭੂਮਿਕਾ ਦਾ ਸਰਾਹਿਆ ਅਤੇ ਕਿਹਾ "ਰੁਖਸ਼ਾਰ ਇੱਕ ਸ਼ਹਿਰ-ਪਲੀ ਕੁੜੀ ਵਜੋਂ, ਜੋ ਛੁੱਟੀਆਂ ਦੌਰਾਨ ਆਪਣੇ ਪਿੰਡ ਜਾਂਦੀ ਹੈ ਬੜਾ ਵਧੀਆ ਕੰਮ ਕਰਦੀ ਹੈ"। 

 ਫ਼ਿਲਮੋਗ੍ਰਾਫੀ 
 ਸਾਲ  ਫ਼ਿਲਮ ਭੂਮਿਕਾ  ਭਾਸ਼ਾ  ਨੋਟ  2016  ਰਨ 
ਐਂਟਨੀ  ਯਸ਼ੂ  ਕੰਨੜ  ਕੰਨੜ ਡੈਬਿ  2017  ਅਕਾਤਾਯ  ਅਨਘਾ  ਤੇਲਗੂ  ਤੇਲਗੂ ਡੈਬਿ.  2018  ਕ੍ਰਿਸ਼ਨਰਜੁਨ ਯੁਧਮ  ਰੀਆ  2019  ਏਬੀਸੀਡੀ - ਅਮੈਰੀਕਨ ਜੰਮੇ ਹੋਏ ਦੇਸੀ  ਨੇਹਾ  2019  ਭੰਗੜਾ ਪਾ ਲੇ  ਸਿਮੀ  ਹਿੰਦੀ  ਫ਼ਿਲਮਾਂਕਣ; ਹਿੰਦੀ ਦੀ ਸ਼ੁਰੂਆਤ 

 ਹਵਾਲੇ 

 ਬਾਹਰੀ ਲਿੰਕ 

   Rukshar Dhillon 
 ਟਵਿੱਟਰ : ਟਵਿੱਟਰ ਏਸੀ: 
 ਫੇਸਬੁੱਕ :  
ਸ਼੍ਰੇਣੀ:ਕੰਨੜ ਸਿਨੇਮਾ ਦੀਆਂ ਅਭਿਨੇਤਰੀਆਂ
ਸ਼੍ਰੇਣੀ:ਪੰਜਾਬੀ ਲੋਕ
ਸ਼੍ਰੇਣੀ:ਤੇਲਗੂ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਸ਼੍ਰੇਣੀ:21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਸ਼੍ਰੇਣੀ:ਭਾਰਤੀ ਅਦਾਕਾਰਾਵਾਂ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1993